[bookmark: __RefHeading___Toc53928_1445791521]ANNEX III. CONTRACTE D’ENCÀRREC DEL TRACTAMENT DE DADES PERSONALS
[bookmark: __RefHeading___Toc53930_1445791521]REUNITS
D’UNA PART,
El senyor/a ........................................................................................................., en representació de l’Ajuntament de Granollers, amb NIF P0809500B i domicili a la plaça de la Porxada, 6, 08401 Granollers, d’ara endavant, el RESPONSABLE DEL TRACTAMENT.
I D’UNA ALTRA,
El senyor/a ........................................................................................................., en representació de l’empresa ..........................................................................., amb NIF ................................................ i domicili social a ..................................................................................................................., d’ara endavant, l’ENCARREGAT DEL TRACTAMENT.
Ambdues parts es reconeixen mútuament capacitat jurídica i d’obrar suficient per formalitzar aquest acord d’encàrrec del tractament i, a aquest efecte,
[bookmark: __RefHeading___Toc53932_1445791521]EXPOSEN
Primer. Que l’Ajuntament de Granollers ha adjudicat a l’empresa ........................................................................ el lot 1 – Hornetsecurity Email Security Bundle del contracte de subministrament de renovació de les subscripcions de Hornetsecurity Email Security Bundle, Zimbra Network Professional Edition i ONLYOFFICE Docs Enterprise Edition.
Segon. Que l’execució del lot 1 implica el tractament de dades personals responsabilitat de l’Ajuntament de Granollers, atès que el servei de filtratge, protecció, xifratge, continuïtat i arxivat del correu electrònic comporta el tractament de dades personals contingudes en els missatges i en els elements associats al correu electrònic.
Tercer. Que, de conformitat amb l’article 28 del Reglament (UE) 2016/679, de 27 d’abril de 2016, ambdues parts formalitzen aquest acord d’encàrrec del tractament.
[bookmark: __RefHeading___Toc53934_1445791521]CLÀUSULES
[bookmark: __RefHeading___Toc53936_1445791521]1. Objecte de l’encàrrec
Aquest acord té per objecte regular les condicions en què l’ENCARREGAT DEL TRACTAMENT, per compte i sota les instruccions del RESPONSABLE DEL TRACTAMENT, tractarà les dades personals necessàries per a l’execució del lot 1 – Hornetsecurity Email Security Bundle.
L’encàrrec inclou exclusivament les operacions necessàries per a la correcta prestació del servei objecte del contracte.
[bookmark: __RefHeading___Toc53938_1445791521]2. Persones interessades, dades i operacions de tractament
Categories de persones interessades:
· Personal de l’Ajuntament de Granollers usuari del correu electrònic corporatiu.
· Persones remitents i destinatàries de comunicacions electròniques enviades o rebudes mitjançant els comptes corporatius de l’Ajuntament.
· Altres persones físiques les dades de les quals puguin constar en missatges de correu electrònic, documents adjunts o altres elements associats.
Categories de dades personals:
· Dades identificatives.
· Dades de contacte.
· Adreces de correu electrònic.
· Metadades associades als missatges.
· Contingut dels missatges de correu electrònic.
· Dades contingudes en documents adjunts, quan aquests incorporin dades personals.
· Qualsevol altra dada personal inclosa incidentalment en les comunicacions electròniques tractades pel servei.
Operacions de tractament:
El tractament podrà incloure, en la mesura estrictament necessària per a l’execució del servei:
· recepció;
· consulta;
· anàlisi;
· classificació;
· filtratge;
· detecció i bloqueig d’amenaces;
· xifratge;
· conservació i arxivat;
· transmissió;
· recuperació;
· supressió;
· i altres operacions imprescindibles per a la correcta prestació del servei contractat.
[bookmark: __RefHeading___Toc53940_1445791521]3. Obligacions de l’ENCARREGAT DEL TRACTAMENT
L’ENCARREGAT DEL TRACTAMENT es compromet a:
a) Tractar les dades personals únicament seguint les instruccions documentades del RESPONSABLE DEL TRACTAMENT i exclusivament per a la finalitat derivada de l’execució del contracte.
b) No utilitzar les dades per a finalitats pròpies ni diferents de les previstes contractualment.
c) Informar immediatament el RESPONSABLE DEL TRACTAMENT si considera que alguna instrucció infringeix el RGPD o qualsevol altra normativa aplicable en matèria de protecció de dades.
d) Garantir que les persones autoritzades per tractar dades personals s’han compromès a respectar la confidencialitat o estan subjectes a una obligació legal equivalent.
e) Garantir la formació adequada del personal que intervingui en el tractament de dades personals.
f) Mantenir, quan resulti exigible, el registre de les activitats de tractament efectuades per compte del RESPONSABLE DEL TRACTAMENT, d’acord amb l’article 30.2 del RGPD.
g) Posar a disposició del RESPONSABLE DEL TRACTAMENT tota la informació necessària per demostrar el compliment de les obligacions establertes en aquest acord.
h) Permetre i contribuir a la realització d’auditories i inspeccions, incloses les efectuades pel RESPONSABLE DEL TRACTAMENT o per un auditor autoritzat per aquest.
i) Designar un delegat de protecció de dades i comunicar-ne la identitat i les dades de contacte al RESPONSABLE DEL TRACTAMENT quan aquesta designació sigui legalment exigible.
[bookmark: __RefHeading___Toc53942_1445791521]4. Mesures de seguretat
L’ENCARREGAT DEL TRACTAMENT haurà d’aplicar les mesures tècniques i organitzatives apropiades per garantir un nivell de seguretat adequat al risc, de conformitat amb l’article 32 del RGPD.
En particular, haurà de garantir la confidencialitat, integritat, disponibilitat, autenticitat i traçabilitat de la informació tractada.
Per al lot 1, l’ENCARREGAT DEL TRACTAMENT haurà de disposar i mantenir durant tota la vigència del contracte la certificació de conformitat amb l’Esquema Nacional de Seguretat de categoria MITJANA o superior, en els termes establerts en el PCAP.
[bookmark: __RefHeading___Toc53944_1445791521]5. Ubicació de les dades i transferències internacionals
Les dades personals i l’arxiu del correu electrònic objecte del servei s’hauran de tractar i emmagatzemar en centres de dades situats dins de l’Espai Econòmic Europeu, de conformitat amb les condicions establertes en els plecs.
No es podran efectuar transferències internacionals de dades personals fora de l’Espai Econòmic Europeu sense el compliment previ dels requisits establerts en el capítol V del RGPD i, quan correspongui, sense informar prèviament el RESPONSABLE DEL TRACTAMENT.
[bookmark: __RefHeading___Toc53946_1445791521]6. Violacions de seguretat de les dades personals
L’ENCARREGAT DEL TRACTAMENT haurà de comunicar al RESPONSABLE DEL TRACTAMENT, sense dilació indeguda, qualsevol violació de la seguretat de les dades personals de la qual tingui coneixement.
La comunicació haurà d’incloure, en la mesura que estigui disponible:
· la descripció de la naturalesa de la violació;
· les categories i el nombre aproximat de persones afectades;
· les categories i el nombre aproximat de registres afectats;
· les possibles conseqüències de la violació;
· les mesures adoptades o proposades per corregir-la i mitigar-ne els efectes;
· les dades de contacte de la persona responsable o del delegat de protecció de dades, si escau.
Quan no sigui possible facilitar tota la informació simultàniament, aquesta es podrà proporcionar de manera gradual, sense dilació indeguda.

L’ENCARREGAT DEL TRACTAMENT i totes les persones que intervinguin en el tractament hauran de mantenir la confidencialitat de les dades personals a les quals tinguin accés.
Aquesta obligació subsistirà encara que hagi finalitzat la relació contractual entre les parts.
L’ENCARREGAT DEL TRACTAMENT mantindrà a disposició del RESPONSABLE DEL TRACTAMENT la documentació acreditativa del compliment d’aquesta obligació.
[bookmark: __RefHeading___Toc53950_1445791521]8. Atenció dels drets de les persones interessades
L’ENCARREGAT DEL TRACTAMENT assistirà el RESPONSABLE DEL TRACTAMENT en la resposta a les sol·licituds d’exercici dels drets d’accés, rectificació, supressió, oposició, limitació del tractament, portabilitat i a no ser objecte de decisions individuals automatitzades.
Quan una persona interessada exerceixi algun d’aquests drets davant l’ENCARREGAT DEL TRACTAMENT, aquest ho comunicarà al RESPONSABLE DEL TRACTAMENT sense dilació indeguda i, en tot cas, dins del termini necessari perquè aquest pugui donar resposta dins dels terminis legalment establerts.
[bookmark: __RefHeading___Toc53952_1445791521]9. Subcontractació i subencàrrec del tractament
L’ENCARREGAT DEL TRACTAMENT no podrà recórrer a un altre encarregat per efectuar operacions de tractament sense autorització prèvia, específica o general, del RESPONSABLE DEL TRACTAMENT.
En cas d’autorització general, l’ENCARREGAT DEL TRACTAMENT informarà prèviament el RESPONSABLE DEL TRACTAMENT de qualsevol incorporació o substitució de subencarregats, indicant-ne com a mínim:
· la identitat;
· els serveis objecte del subencàrrec;
· la ubicació des de la qual es prestarà el servei;
· i la ubicació dels sistemes o centres de dades afectats, si escau.
El subencarregat quedarà subjecte, mitjançant contracte o acte jurídic equivalent, a les mateixes obligacions de protecció de dades establertes en aquest acord.
L’ENCARREGAT DEL TRACTAMENT continuarà sent plenament responsable davant del RESPONSABLE DEL TRACTAMENT del compliment de les obligacions del subencarregat.
[bookmark: __RefHeading___Toc53954_1445791521]10. Assistència al RESPONSABLE DEL TRACTAMENT
L’ENCARREGAT DEL TRACTAMENT prestarà assistència al RESPONSABLE DEL TRACTAMENT, tenint en compte la naturalesa del tractament i la informació de què disposi, en particular en relació amb:
· el compliment de les obligacions de seguretat;
· la gestió i notificació de violacions de seguretat;
· les avaluacions d’impacte relatives a la protecció de dades;
· les consultes prèvies a l’autoritat de control;
· i l’atenció dels drets de les persones interessades.
[bookmark: __RefHeading___Toc53956_1445791521]11. Destinació de les dades en finalitzar l’encàrrec
Una vegada finalitzada la prestació contractual, l’ENCARREGAT DEL TRACTAMENT, segons les instruccions del RESPONSABLE DEL TRACTAMENT, haurà de retornar o suprimir les dades personals i les còpies existents, llevat que una norma de la Unió Europea o de l’ordenament jurídic aplicable n’exigeixi la conservació.
Amb caràcter previ, quan correspongui, l’ENCARREGAT DEL TRACTAMENT facilitarà a l’Ajuntament l’exportació de l’arxiu de correu i de la informació objecte del servei en els termes previstos en el contracte.
Quan sigui necessari conservar determinada informació per atendre possibles responsabilitats legals, les dades es mantindran degudament bloquejades durant el termini estrictament necessari.
[bookmark: __RefHeading___Toc53958_1445791521]12. Obligacions del RESPONSABLE DEL TRACTAMENT
Correspon al RESPONSABLE DEL TRACTAMENT:
a) Facilitar a l’ENCARREGAT DEL TRACTAMENT les dades necessàries per a l’execució del servei.
b) Vetllar, amb caràcter previ i durant tot el tractament, pel compliment del RGPD per part de l’ENCARREGAT DEL TRACTAMENT.
c) Supervisar el tractament, inclosa la realització d’inspeccions i auditories.
d) Realitzar, quan resulti necessari, l’anàlisi de riscos, les avaluacions d’impacte relatives a la protecció de dades i les consultes prèvies que corresponguin.

L’ENCARREGAT DEL TRACTAMENT respondrà del compliment de les obligacions establertes en aquest acord i de les que li corresponguin d’acord amb la normativa vigent en matèria de protecció de dades.
Quan l’ENCARREGAT DEL TRACTAMENT infringeixi el RGPD determinant les finalitats i els mitjans del tractament, tindrà la consideració de responsable del tractament respecte d’aquest tractament, d’acord amb l’article 28.10 del RGPD.
Cada part respondrà dels incompliments de les obligacions que li siguin imputables d’acord amb el règim de responsabilitat establert en la normativa vigent.
[bookmark: __RefHeading___Toc53962_1445791521]14. Protecció de les dades de les persones representants i de contacte
Les dades personals de les persones representants, treballadores i de contacte de les parts seran tractades per cadascuna de les entitats, com a responsables independents del tractament, amb la finalitat de gestionar, executar i controlar la relació contractual.
Les dades es conservaran durant la vigència de la relació contractual i durant els terminis legalment exigibles.
Les persones interessades podran exercir els seus drets en els termes establerts per la normativa vigent davant de l’entitat responsable corresponent.

Aquest acord d’encàrrec del tractament es regirà per la normativa espanyola i europea aplicable en matèria de protecció de dades personals i per les disposicions del contracte principal.

Aquest acord entrarà en vigor en la data de la seva signatura i romandrà vigent durant tot el període en què l’ENCARREGAT DEL TRACTAMENT tracti dades personals per compte del RESPONSABLE DEL TRACTAMENT, sens perjudici de les obligacions que, per la seva naturalesa, hagin de mantenir-se un cop finalitzada la relació contractual.
I en prova de conformitat, les parts signen aquest document.
	
D/Dña _________________

El RESPONSABLE DEL TRACTAMENT
	
D/Dña _________________

L'ENCARREGAT DEL TRACTAMENT




